
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 147
din 31 iulie 2014
privind organizarea celui de-al III-lea Congres Naţional de Rinologie (ORL),

la Sighişoara, în perioada 1-3 iulie 2015

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14.875/III/07.07.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa Asociaţiei „Societatea Română de Rinologie”, înregistrată la Municipiul Sighişoara cu nr. 13.442/18.06.2014, prin care se solicită organizarea, în parteneriat, cu Municipiul Sighişoara, a celui de-al III-lea Congres Naţional de Rinologie (ORL), la Sighişoara, în perioada 1-3 iulie 2015, precum şi participarea cu sprijin logistic - constând în punerea la dispoziţie, cu titlu gratuit, a Sălii Festive a Primăriei şi transmiterea în folosinţă, cu titlu gratuit, a terenului aparţinând domeniului public din Cetatea Medievală (Piaţa Muzeului şi Piaţa Cetăţii) - la organizarea şi desfăşurarea acestui congres;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Având în vedere Raportul de specialitate nr. 14.877/III/07.07.2014 al Serviciului Relaţii Publice, prin care se propune şi se justifică oportunitatea organizării celui de-al III-lea Congres Naţional de Rinologie (ORL), la Sighişoara, în perioada 1-3 iulie 2015, în parteneriat, încheiat între Municipiul Sighişoara şi Asociaţia „Societatea Română de Rinologie”, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit. „a” pct. 1, 3, 7 şi 19, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

H O T Ă R Ă Ş T E:

Art. 1. Se aprobă organizarea celui de-al III-lea Congres Naţional de Rinologie (ORL), la Sighişoara, în perioada 1-3 iulie 2015, în parteneriat, încheiat între Municipiul Sighişoara şi Asociaţia „Societatea Română de Rinologie”.
Art. 2. Se aprobă punerea la dispoziţie, cu titlu gratuit, a Sălii Festive a Primăriei către Asociaţia „Societatea Română de Rinologie”, pe perioada desfăşurării celui de-al III-lea Congres Naţional de Rinologie (ORL), la Sighişoara, respectiv pe perioada 1-3 iulie 2015.
Art. 3. Se aprobă transmiterea în folosinţă, cu titlu gratuit, a terenului aparţinând domeniului public din Cetatea Medievală (Piaţa Muzeului şi Piaţa Cetăţii) către Asociaţia „Societatea Română de Rinologie”, pe perioada desfăşurării celui de-al III-lea Congres Naţional de Rinologie (ORL), la Sighişoara, respectiv, pe perioada 1-3 iulie 2015, potrivit planului de situaţie, anexa nr. 1 la Acordul de parteneriat ce urmează a se încheia.
Art. 4. Se aprobă încheierea Acordului de parteneriat, între Municipiul Sighişoara şi Asociaţia „Societatea Română de Rinologie”, conform anexei, care face parte integrantă din prezenta hotărâre.
Art. 5. Se împuterniceşte Primarul Municipiului Sighişoara, domnul Ioan-Dorin Dăneşan, cu semnarea Acordului de parteneriat, încheiat între Municipiul Sighişoara şi Asociaţia „Societatea Română de Rinologie”, prevăzut la art. 4 din prezenta hotărâre.
Art. 6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Serviciul Public Poliţia Locală, Biroul Logistic şi Aprovizionare Tehnico-Materială, Compartimentul Protecţie Civilă, P.S.I., Direcţia Administrarea Patrimoniului şi Asociaţia „Societatea Română de Rinologie”.
Art. 7. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro. 

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Relaţii Publice;

  1 ex. Serviciul Public Poliţia Locală;

  1 ex. Biroul Logistic şi Aprovizionare Tehnico-Materială;

  1 ex. Compartimentul Protecţie Civilă, P.S.I.;

  1 ex. Direcţia Administrarea Patrimoniului;

  1 ex. Asociaţia „Societatea Română de Rinologie”.
12 ex. 
A.F./G.V.
